wickkiey/tamil-wikipedia-markdown huggingface dataset:
# ராம் சரண் சர்மா

**ராம் சரண் சர்மா** (26 நவம்பர் 1919 - 20 ஆகத்து 2011)  
என்பவர் வரலாற்றாசிரியர், நூலாசிரியர் மற்றும் கல்வியாளர் ஆவார். இவர் **ஆர். எஸ். சர்மா** என்று அறியப்படுகிறார் ஒரு சிற்றுரில் ஏழைக் குடும்பத்தில் பிறந்தார். தொடக்கக் கல்வியைச் சிற்றூர்ப் பள்ளியில் முடித்தார். மெட்ரிக்குலேசன் படிப்பை 1937 இல் முடித்த பின் பாட்னா கல்லூரியில் 6 ஆண்டுகள் படித்தார். பின்னர் பாட்னா கல்லூரியில் சேர்ந்தார். 1958 முதல் 1973 வரை பாட்னா பல்கலைக் கழக வரலாற்றுத் துறையின் தலைவராக இருந்தார். 1973 இல் பாட்னாவிலிருந்து தில்லிப் பல்கலைக் கழகத்திற்கு மாற்றல் ஆனார். தில்லிப் பல்கலைக் கழகத்தில் 1985 ஆம் ஆண்டில் ஓய்வு பெறும் வரை வரலாற்றுத்துறைத் தலைவராக இருந்தார். ஓய்வுக்குப் பின்னர் சொந்த ஊரான பாட்னாவிற்குத் திரும்பினார்.  

## பதவிகள்

இந்திய வரலாற்று ஆராய்ச்சிக் கவுன்சிலின் தலைவராக 1972 முதல் 1977 வரை பதவி வகித்தார். இந்திய வரலாற்றுப் பேராயம் என்னும் அமைப்பில் தலைவராகவும் இருந்தார். டொராண்டோ பல்கலைக் கழகம், லண்டன் பல்கலைக் கழகம் ஆகியவற்றில் வருகைப் பேராசிரியராக இருந்தார். இந்தியாவின் வரலாற்று அறிவியல் தேசியக் கமிசனில் உறுப்பினராகவும் மத்திய ஆசியா நாகரிகங்கள் உனெசுகோ கமிசனில் உறுப்பினராகவும் இருந்தார்.  

## ஆராய்ச்சிக் கருத்துகள்

மார்க்சிய வரலாற்றாசிரியராக இருந்தபோதிலும் இந்திய சூழலுக்கு ஏற்ப மார்க்சியத் தத்துவத்தைச் செயல்படுத்தவேண்டும் என்று கருதினார். தொன்மை இந்தியாவில் தாழ்த்தபட்ட குலத்தோரின் வாழ்வு நிலை பற்றி பழம் இந்தியாவில் சூத்திரர்கள் என்னும் நூலில் விரிவாக எழுதினார். ஆரியர்கள் இந்தியாவின் ஆதி குடி மக்கள் என்பதையும் அரப்பா நாகரிகம் ஆரியருடையது என்பதையும் ஆர். எஸ். சர்மா மறுத்தார். மதவாதம் இந்தியாவை அழிவுப் பாதைக்குக் கொண்டு செல்லும் என்று கூறினார். ராம ஜன்ம பூமி விவகாரத்தில் பாபர் மசூதி இடிக்கப் பட்டதைக் கண்டித்தார். சர்ச்சைக்குரிய இடத்தில் இராமர் கோயில் இருந்ததற்குச் சான்றுகள் இல்லை என்று சொன்னார்.  
பழமை இந்தியா என்னும் நூலை 1978 ஆம் ஆண்டில் சனதா கட்சி நடுவண் அரசு தடை செய்தது. ஆனால் அத்தடை 1980 இல் நீக்கப்பட்டது. சேது சமுத்திரக் கால்வாய்த் திட்டம் செயல்படுத்த இருந்த நிலையில் 'ஆடம்ஸ் பாலம் கடவுள் இராமனால் கட்டப்பட்டது அன்று' என்று தம் கருத்தைத் தெரிவித்தார்.  

## எழுதிய நூல்களில் சில
தன் வாழ்நாளில் 15 மொழிகளில், 115 புத்தகங்கள் எழுதியுள்ளார்.  
- Ancient India
- Sudras in Ancient India
- Indian Feudalism
- Urban Decay in India
- Looking for the Aryans
- Aspects of Political Ideas and Institutions in Ancient India
- Material Culture and Social Formations in Ancient India
- Economic History of Early India
- Advent of the Aryans in India

## மேற்கோள்

- http://www.frontline.in/static/html/fl2819/stories/20110923281910500.htm
- http://www.outlookindia.com/article/communalism-and-history-textbooks/214550
# நோக் பண்பாடு



**நோக் பண்பாடு**, கிமு 1000 அளவில் வடக்கு நைசீரியாவில் தோற்றம்பெற்று, என்னவென்று தெரியாத சூழ்நிலைகளில் கிபி 300 அளவில் அழிந்துவிட்டது. இது, அவுசா, குவாரி, பிரோம், கனூரி, நூப்பே, யூக்குன் ஆகிய மக்களைக் கிளையினராகக் கொண்ட ஒரு முந்திய பண்பாட்டில் இருந்து உருவாகியதாகக் கருதப்படுகிறது. "நோக்" இற்கு வடமேற்கில் அமைந்துள்ள குவாத்தார்கவாசி அல்லது சோக்கோத்தோ என்னும் பண்பாடு நோக் பண்பாட்டைப் போன்றது அல்லது அதன் மூதாதையாக இருக்கலாம் என்ற கருத்தும் உண்டு.  

நோக் பண்பாட்டின் சமூக முறைமை மிகவும் முன்னேற்றம் அடைந்திருந்தது என்கின்றனர். இப்பண்பாடு, ஆப்பிரிக்காவில் பெரிய சுடுமண் சிற்பங்களை உருவாக்கிய மிகப்பழைய பண்பாடுகளுள் ஒன்றாகும். மின்னியாப்பொலிசு கலை நிறுவனத்தில் உள்ள நோக் பிரமுகரின் படிமம் இப்பண்பாட்டின் நேர்த்திக்குச் சான்றாக உள்ளது.  

கருவிகள் செய்வதற்காக இரும்பை உருக்குதல், காய்ச்சியடித்தல் போன்ற பயன்பாடுகள் நோக் பண்பாட்டில் குறைந்தது கிமு 550 அளவில் அல்லது அதற்கு முன்னர் தோன்றியது. கிறித்தோபர் ஏரட் என்பவரின் கருத்துப்படி, இரும்பை உருக்கும் முறை கிமு 1000க்கு முன்னரே இப்பகுதியில் தனியாக இங்கேயே கண்டுபிடிக்கப்பட்டது.
# பித்தூர்



**பித்தூர்** (Bithoor or Bithur), இந்தியாவின் உத்தரப் பிரதேசம் மாநிலத்தின், கான்பூர் நகரத்திலிருந்து 23.4 கி. மீ., தொலைவில் கங்கை ஆற்றின் கரையில் அமைந்துள்ள சிறு நகரமாகும். இவ்விடம் இந்துக்களின் புனித இடமாக கருதப்படுகிறது. பித்தூர் இலவன் மற்றும் குசன் ஆகியவர்களின் பிறப்பிடமாகும். இவ்விடத்தில் வான்மீகி முனிவரின் ஆசிரமம் அமைந்துள்ளது.  

## வரலாறு
இந்திய விடுதலை இயக்கத்திற்கு குறிப்பாக 1857 இந்திய சிப்பாய் கிளர்ச்சிக்கு அதிக தொடர்புடையது பித்தூர். பிரித்தானிய கம்பெனி ஆட்சியின் போது மராத்திய மன்னர் பேஷ்வா பாஜி ராவ் பித்தூருக்கு துரத்தப்பட்டார். பாஜி ராவின் தத்து மகன் நானா சாகிப் பித்தூர் நகரத்தை மராத்திய அரசின் தலைநகராக அமைத்தார். 19 சூலை 1857இல் கிழக்கிந்திய இராணுவம் பித்தூர் நகரத்தை கைப்பற்றியது.  

## மக்கள்
2001ஆம் மக்கட்தொகை கணக்கெடுப்பின்படி, பித்தூரின் மக்கட்தொகை 9647 ஆகும். அதில் ஆண்கள் 55%, பெண்கள் 45% கொண்டுள்ளனர். எழுத்தறிவு விகிதம் 62% ஆகும்.
# சென்னை மாநகராட்சி மன்றத் தலைவர் (மேயர்) பட்டியல்

**சென்னை மாநகராட்சி மன்றத் தலைவர் (மேயர்)** இந்தியாவின் தமிழ்நாடு மாநிலத்தில் உள்ள [[சென்னை மாநகராட்சி மன்றத்தை வழிநடத்தும் அலுவலர் ஆவார்.  

**சென்னை மாநகராட்சி மன்றத் தலைவர் (மேயர்) பட்டியல்**  

| 1 | மு. அ. முத்தையா செட்டியார் | 8 மார்ச் 1933 | 7 நவம்பர் 1933 |  |
| --- | --- | --- | --- | --- |
| 2. | டபிள்யூ. டபிள்யூ. லாடன் | 1933 | 1934 |  |
| 3 | மு. அ. முத்தையா செட்டியார் | 1934- | 1935 |  |
| 4 | அப்துல் ஹமீத் கான் | 1935- | 1936 |  |
| 5 | க. ஸ்ரீராமுலு நாயுடு | 1936 | 1937 |  |
| 6 | ஜெ. சிவசண்முகம் பிள்ளை | 1937 | 1938 |  |
| 7 | கே. வெங்கடசாமி நாயுடு | 1938 | 1939 |  |
| 8 | சத்தியமூர்த்தி | 1939 | 1940 |  |
| 9 | சி. பசுதேவ் | 1940 | 1941 |  |
| 10 | கோபதி ஜானகிராம் செட்டி | 1941 |  |  |
| 11 | வி. சக்கரை செட்டியார் | 1941 | 1942 |  |
| 12 | சி. தாதுலிங்க முதலியார் | 1942 | 1943 |  |
| 13 | சையத் நியாமத்துல்லா | 1943 | 1944 |  |
| 14 | ம. இராதாகிருஷ்ண பிள்ளை | 1944 | 1945 |  |
| 15 | ந. சிவராஜ் | 1945 | 1946 |  |
| 16 | தா. சுந்தர ராவ் நாயுடு | 1946 | 1947 |  |
| 17 | யு. கிருஷ்ண ராவ் | 1947 | 1948 |  |
| 18 | எஸ். ராமசாமி | 1948 | 1949 |  |
| 19 | பி. வி. செரியன் | 1949 | 1950 |  |
| 20 | ஆர். ராமநாதன் செட்டியார் | 1950 | 1951 |  |
| 21 | சி. எச். சிப்கதுல்லாஹ் சாகேப் | 1951- | 1952 |  |
| 22 | டி. செங்கல்வராயன் | 1952 | 1953 |  |
| 23 | பா. பரமேசுவரன் | 1953 | 1954 |  |
| 24 | ஆர். முனுசாமி பிள்ளை | 1954 |  |  |
| 25 | மு. அ. சிதம்பரம் | 1954 |  |  |
| 26 | வி. ஆர். இராமநாத ஐயர் | 1955 | 1956 |  |
| 27 | கே.என். சீனிவாசன் | 1956 | 1957 |  |
| 28 | தாரா செரியன் | 1957 | 1958 |  |
| 29 | கே. கமலக்கண்ணன் | 1958 | 1959 |  |
| 30 | அ.பொ. அரசு | 1959 |  |  |
| 31 | எம்.எஸ். அப்துல் காதர் | 1959 | 1960 |  |
| 32 | வி. முனுசாமி | 1960 | 1961 |  |
| 33 | ஜி. குசேலர் | 1961 | 1963 |  |
| 34 | ஆர். சிவசங்கர் மேத்தா | 1963 | 1964 |  |
| 35 | எஸ். கிருஷ்ணமூர்த்தி | 1964 |  |  |
| 36 | சொ. சிட்டிபாபு | 1964 | 1965 |  |
| 37 | எம். மைனர் மோசஸ் | 1965 | 1966 |  |
| 38 | இரா. சம்பந்தம் | 1966 | 1967 |  |
| 39 | ஹபிபுல்லா பெய்க் | 1967 | 1968 |  |
| 40 | வேலூர் டி.நாராயணன் | 1968 | 1969 |  |
| 41 | வை. பாலசுந்தரம் | 1969 | 1970 |  |
| 42 | சா. கணேசன் | 1970 | 1971 |  |
| 43 | காமாட்சி ஜெயராமன் | 1971 | 1972 |  |
| 44 | ஆர். ஆறுமுகம் | 1972 | 1973 |  |
| 45 | மு. க. ஸ்டாலின் | 1996 | 2001 |  |
| (45) | மு. க. ஸ்டாலின் | 2001 | ஜூன் 2002 |  |
| 46 | கராத்தே தியாகராஜன் (பொ) | 2002 | 2006 |  |
| 47 | மா. சுப்பிரமணியம் | 2006 | செப்டம்பர் 2011 |  |
| 48 | சைதை சா. துரைசாமி | அக்டோபர் 2011 | 25 அக்டோபர் 2016 |  |
| 49 | இரா. பிரியா | 4 மார்ச் 2022 | *தற்போது வரை* | } |

## இதையும் பார்க்க
சென்னை மாநகர் அண்ணல்
# பிரிக்சு தலைவர்களின் பட்டியல்

பிரிக்சு குழுமம் 2009ஆம் ஆண்டு உருவானதில் இருந்து ஒவ்வொரு பிரிக்சு மாநாட்டிலும் தங்கள் நாடுகளின் சார்பாளர்களாக பங்கேற்ற தலைவர்களின் பட்டியல் இங்கு தரப்பட்டுள்ளது. இக்குழுமத்தில் ஐந்து நாடுகள், பிரேசில், உருசியா, இந்தியா, சீன மக்கள் குடியரசு, தென்னாப்பிரிக்கா அடங்கியுள்ளன. பிரிக்சு ஒவ்வொரு ஆண்டும் மாநாடு கூட்டுகின்றது; இதில் ஒவ்வொரு நாட்டின் தலைவரும் பங்கேற்கின்றனர. ஒவ்வொரு ஆண்டும் மாநாட்டுத் தலைமையை சுழல்முறையில் பங்கிட்டுக் கொள்கின்றனர்; இத்தலைவரே மாநாட்டை நடத்துவதோடு மாநாட்டிற்கான செயற்றிட்டத்தை தீர்மானிக்கின்றார்.  

இக்குழுமம் துவக்கத்தில் பிரிக் நாடுகள் என தென்னாப்பிரிக்கா தவிர்த்த மற்ற நாடுகளை உறுப்பினர்களாகக் கொண்டு உருவாக்கப்பட்டது. தென் ஆபிரிக்கா மூன்றாண்டுகள் கழித்து 2011இல் இணைந்த பிறகு இக்குழுமம் பிரிக்சு என அழைக்கப்படலாயிற்று.  

| பிரேசில் | உருசியா | இந்தியா | சீன மக்கள் குடியரசு | தென்னாப்பிரிக்கா |
| --- | --- | --- | --- | --- |
## மேற்சான்றுகள்
# கார்வி குறிஞ்சி



**கார்வி குறிஞ்சி** (Strobilanthes callosus) என்பது குறிஞ்சி பூச்செடிகளில் ஒரு வகையாகும். புதர்வகையைச் சார்ந்த இவை இந்தியாவின் மேற்குத் தொடர்ச்சி மலைத்தொடர் சார்ந்த பகுதிகளில் காணப்படுகின்றன. தமிழகக் குறிஞ்சி பனிரெண்டு ஆண்டுகளுக்கு ஒருமுறை பூக்கும் என்றால் இவை எட்டு ஆண்டுகளுக்கு ஒரு முறை பூக்கக்கூடியவை. இதன் தரப்படுத்தப்பட்ட இந்தி மொழி பெயர் Maruadona (मरुआदोना) ஆகும். இவை மத்தியப் பிரதேசத்திலும் காணப்படுகின்றன. மராத்தியில் கார்வி என அழைக்கப்படுகிறது. இச்சொல்லே ஆங்கிலத்தில் பயன்படுகிறது. சில நேரங்களில் Karvy என ஆங்கிலத்தில் உச்சரிக்கப்படுகிறது.  

## விளக்கம்
இவை உயரமான செடிகளாகும். இவற்றில் சில 6-20 அடி உயரமும் 2 1/2 அங்குல விட்டமும் இருக்கும். இவை ஜூலை மற்றும் செப்டம்பர் மாதங்களில் பூக்கும். ஆனால் எட்டு ஆண்டுகளுக்கு ஒரு முறையே இது நிகழும்.
# 1621



**1621** (**MDCXXI**) ஒரு வெள்ளிக்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் திங்கட்கிழமையில் ஆரம்பமான ஒரு சாதாரண ஆண்டாகும்.  

## நிகழ்வுகள்
- பெப்ரவரி 9 - பதினைந்தாம் கிரகோரி 234வது திருத்தந்தையாகப் பதவியேற்றார்.
- மார்ச் 31 - எசுப்பானியாவின் நான்காம் பிலிப்பு தனது 44-ஆண்டு கால ஆட்சியை ஆரம்பித்தார்.
- ஏப்ரல் - டச்சுக் குடியரசுக்கும் எசுப்பானியப் பேரரசுக்கும் இடையே இருந்த 12-ஆண்டுக்கால அமைதி ஒப்பந்தம் முடிவுக்கு வந்தது. இரு தரப்பும் எண்பதாண்டுப் போரை மீளத் தொடங்க ஆயத்தங்கள் மேற்கொண்டன.
- சூன் 3 - டச்சு மேற்கிந்தியக் கம்பனி நிறுவப்பட்டது.
- சூன் 21 - முப்பதாண்டுப் போர்: 27 செக் பிரபுக்கள் பிராகாவில் தூக்கிலிடப்பட்டனர்.
- அக்டோபர் 9 - உதுமானியப் பேரரசுக்கும் போலந்து-லுத்துவேனியாவிற்கும் இடையே இடம்பெற்ற போர் முடிவுக்கு வந்தது.
- டச்சு கணித, வானியலாளர் வெலிபுரோர்ட் சினெல் வான் ரோயன் பிரபலமான சினெல்லின் விதியைக் கண்டுபிடித்தார்.
- சாதிக்காய் வணிகத்தை தமது கட்டுப்பாட்டுக்குள் கொண்டு வரும் பொருட்டு டச்சுக் கிழக்கிந்தியக் கம்பனி தனது 2000 படையினரை இந்தோனேசியாவின் பாண்டா தீவுகளுக்கு அனுப்பியது.
- இலங்கை, வல்வெட்டித்துறையில் போர்த்துக்கீசருக்கும், தமிழருக்கும் இடையே சமர் இடம்பெற்றது.

## பிறப்புகள்
- டிசம்பர் 12 - ஜெரார்டு பீட்டர்சு அல்ஃப்ட், டச்சு தளபதி (இ. 1656)

## இறப்புகள்
- சூலை 2 - தாமசு ஃஆரியட், ஆங்கிலேய வானியலாளர், கணிதவியலாளர் (பி. கி.. 1560)
- செப்டம்பர் 17 - ராபர்ட் பெல்லார்மின், இத்தாலியப் புனிதர் (பி. 1542)
- இரண்டாம் சங்கிலி, யாழ்ப்பாண அரசின் கடைசி அரசன்
# உலக விண்வெளி வாரம்



**உலக விண்வெளி வாரம்** (*World Space Week (WSW*) அக்டோபர் 4 ஆம் நாள் முதல் - அக்டோபர் 10 நாளில் முடிய, இந்த இடைப்பட்ட நாட்களை உலக விண்வெளி வாரமாக கொண்டாடப்படுகிறது. 1957 ஆம் ஆண்டு, அக்டோபர் 4 இல் ஸ்புட்னிக் 1 என்ற செயற்கைகோள் உலகின் முதன்முதலாக செலுத்தப்பட்ட செயற்கைகோளாகும். 1967 இல் அக்டோபர் 10 ஆம் நாளில் புற விண்வெளி அமைதி உடன்படிக்கை செய்யப்பட்டு, உலக நாடுகளிடையே ஒப்பந்தம் கையொப்பம் ஆனதாக அறியப்படுகிறது.  

## யாது? எப்போது?
சர்வதேச விண்வெளி வாரமென்பது, அறிவியல், தொழினுட்பம் மற்றும் மனித மேம்பாட்டிற்கும், அமையபெற்று தங்கள் பங்களிப்பை கொடுப்பதாகும். 1999 ஆம் ஆண்டு ஐக்கிய நாடுகள் பொதுசபையால் அக்டோபர் 4 - 10 இரு நாட்கள் (இரு நிகழ்வுகள்) இடைநாட்கள், நினைவுகூரும் வகையில் உலக விண்வெளி வாரம் கொண்டாடப்படுமென அதிகாரபூர்வமாக அறிவிக்கப்பட்டது.  

## உரிப்பொருள்
ஒவ்வொரு ஆண்டும், உலக விண்வெளி வாரக் கழக வாரியத்தின் (*World Space Week Association Board*) பணிப்பாளர்கள் மனிதத்துவத்துக்கு அறைகூவல் விடுத்து விண்வெளி அம்சம் பற்றிய முன்னிலைப்படுத்த கருப்பொருள் சேர்க்கிறது. இந்த குழு அவர்களின் திட்டங்கள் உள்ளடக்கத்தை உலக விண்வெளி வாரப் பங்கேற்பாளர்களுக்கு வழிகாட்டுதலை வழங்குகிறது.  

- 1957 அக்டோபர் 4 இல், மனிதனால் உருவாக்கப்பட்ட, பூமியின் முதல் செயற்கைக்கோள் ஸ்புட்னிக் 1 ஏவப்பட்டு விண்வெளி ஆய்விற்கு வழிவகுத்தது.
- 1967 அக்டோபர் 10 இல், விண்வெளி கோட்பாடுகள், மாநிலங்களின் செயல்பாடுகளை காணல், அமைதியான முறையில் சந்திரன் மற்றும் இதர கோள்கள் உள்ளிட்ட விண்வெளி பயன்கள் ஒப்பந்தம் நிர்வாகக்குழுவால் கையொப்பமானது.
# நையோபியம் ஈராக்சைடு


**நையோபியம் ஈராக்சைடு** *( Niobium dioxide)* என்பது NbO2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நீலக்கருப்பில் திண்மமாகக் காணப்படும் இச்சேர்மத்தில் NbO1.94-NbO2.09 என்ற அளவுகளில் விகிதவியல் அல்லாத ஓர் இயைபுச் சேர்க்கையில் தனிமங்கள் இணைந்துள்ளன. Nb2O5 உடன் ஐதரசன் வாயுவைச் சேர்த்து 800 முதல் 1350 °செ  

அறை வெப்பநிலை மற்றும் உயர் வெப்பநிலைகளில் , நையோபியம் ஈராக்சைடானது குறுகிய Nb-Nb இடைவெளியுள்ள Nb-Nb பிணைப்புகளாலான நாற்கோண, உரூத்தைல் அமைப்புடன் காணப்படுகிறது. குறுகிய Nb-Nb இடைவெளியுள்ள Nb-Nb பிணைப்புகளாலான உரூத்தைல் அமைப்பில் ஒன்றும் சிர்க்கோனியம் ஆக்சைடு கனிமம் பேடெலியைட்டு தொடர்பான அமைப்பில் ஒன்றுமாக உயர் அழுத்த நிலைகளில் இரண்டு வேறுபட்ட அமைப்புகள் அறியப்படுகின்றன.  

NbO2 தண்ணீரில் கரையாது. வலிமையான ஆக்சிசன் ஒடுக்கியாகச் செயல்பட்டு கார்பன் டை ஆக்சைடை கார்பனாகவும் , கந்தக டை ஆக்சசைடை கந்தகமாகவும் குறைக்கிறதுசெய்யும் போது நையோபியம் ஈராக்சைடு ஓர் இடைநிலை விளைபொருளாக உருவாகிறது. தொடர்ந்து NbO2 மக்னீசியம் ஆவியுடன் வினைபுரிந்து நையோபியம் உலோகம் உருவாகிறது.
# ரோடியம்(III) ஆக்சைடு



**ரோடியம்(III) ஆக்சைடு அல்லது ரோடியம் செசுகியுவாக்சைடு** *(Rhodium(III) oxide or Rhodium sesquioxide)* என்பது Rh<sub>2</sub>O<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.  
## அமைப்பு
Rh2O3 பிரதானமாக இரண்டு படிக வடிவங்களில் காணப்படுகிறது. அறுகோண வடிவ ரோடியம்(III) ஆக்சைடு குருந்தக்கல் அமைப்பில் உள்ளது, இப்படிகம் 750°செ வெப்பநிலைக்குச் சூடுபடுத்தும்போது செஞ்சாய்சதுரப் படிக அமைப்பிற்கு நிலை மாறுகிறது.  

## தயாரிப்பு
ரோடியம்(III) ஆக்சைடை பலவழி முறைகளில் தயாரிக்கலாம்.  

ரோடியம் உலோகத் தூளானது பொட்டாசியம் ஐதரசன் சல்பேட்டுடன் சேர்த்து உருக்கப்பட்டு, இதனுடன் சோடியம் ஐதராக்சைடு சேர்க்கப்படுகிறது. இதன் விளைவாக ரோடியம்(III) ஆக்சைடின் நீரேற்று வடிவம் உருவாகிறது. மேலும் இதைச் சூடாக்கினால் ரோடியம்(III) ஆக்சைடு கிடைக்கிறது.  

- ஆக்சிசன் பிளாசுமாவின் மீது வெளிப்படுமாறு ரோடியம் அடுக்குகளைக் காட்சிப்படுத்தினால் ரோடியம்(III) ஆக்சைடின் மென்படலங்கள் உருவாகின்றன

## இயற்பியல் பண்புகள்

ரோடியம் ஆக்சைடு படலங்கள் , வேகமான ஒர் இரு வகை மின்வண்ண அமைப்புகளாக நடந்துகொள்கின்றன: மீளும் மஞ்சள்↔ அடர் பச்சை அல்லது மஞ்சள் ↔ பழுப்பு – கருஞ்சிவப்பு வண்ண மாற்றங்கள் அடர் மஞ்சள் ↔ பழுப்பு ஊதா நிற மாற்றங்கள் ~1 V மின்னழுத்தத்தைச் செலுத்தும் போது KOH கரைசல்களில் பெறப்படுகின்றன  

ரோடியம் ஆக்சைடு படலங்கள், பொதுவான ஒளிஊடுறுவும் மின்முனையான இண்டியம் வெள்ளீயம் ஆக்சைடு (ITO) படலங்கள் போன்று ஒளிபுகும் தன்மையுடனும் மின்கடத்தும் தன்மையும் கொண்டு உள்ளன. ஆனால் Rh2O3 0.2 eV அளவிற்கு இண்டியம் வெள்ளீயம் ஆக்சைடை விட வேலைத்திறன் குறைவாக உள்ளது. இதன் விளைவாக, இண்டியம் வெள்ளீயம் ஆக்சைடு மீது ரோடியம் ஆக்சைடு படிவை ஏற்படுத்தி அதன் மூலம் கரிம ஒளி உமிழும் டையோடுகளின் மின் பண்புகளை மேம்படுத்தலாம்.  

## பயன்கள்
வினையூக்கியாகச் செயல்படுவதுதான் ரோடியம் ஆக்சைடின் பிரதானமான பயனாகும். உதாரணமாக CO அல்லது NO வாயுக்களாக மாற்றும் செயல்.  

## பாதுகாப்பு
அதிக வெப்பம், கரிமக் கரைப்பான்கள், ஐதரோகுளோரிக் அமிலம், ஐதரோகந்தக அமிலம் மற்றும் அமோனியா போன்ற வேதிப்பொருட்களிடம் இருந்து ரோடியம் ஆக்சைடு தவிர்க்கப்பட வேண்டும்.
# தசநாமி மரபு



**தசநாமி மரபு** (Dashanami Sampradaya) (IAST ** "Tradition of Ten Names") என்பது இந்து சமய ஒரே தண்டத்தை கொண்ட கைக்கொணட ஆதிசங்கரர் மரபு வழிவந்த சந்நியாசிகளின் மடங்களைக் குறிக்கும். தீர்த்தர், ஆசிரமம், வனம், ஆரண்யம், கிரி, பர்வதம், சகரம், புரி, பாரதி மற்றும் சரசுவதி எனும் தசநாமி (பத்து பெயர்கள்) கொண்ட சந்நியாசிகள் அத்வைத வேதாந்தத்தைப் பின்பற்றுவர்கள் ஆவார். இவர்களை தசநாமி மரபினர் என்று அழைப்பர்.  

கி. பி. எட்டாம் நூற்றாண்டில் ஆதிசங்கரர், இந்தியாவில் திசைக்கு ஒன்றாக நான்கு திசைகளில் துவாரகை மடம், புரி கோவர்தன மடம், சிருங்கேரி சாரதா மடம் மற்றும் ஜோஷி மடம் நிறுவினார்.  

துவாரகை மடாபதிகள் தீர்த்தர் மற்றும் ஆசிரமம் இரண்டு பெயர்களில் ஒன்றையும், புரி கோவர்தன மடாதிபதிகள் வனம் அல்லது ஆரண்யம் என இரண்டு பெயர்களில் ஒன்றையும், ஜோஷி மடாதிபதிகள் கிரி, பர்தவம், சகரம் என்ற மூன்று பெயர்களில் ஒன்றையும், சிருங்கேரி சாரதா மடம்திபதிகள் புரி, பாரதி அல்லது சரசுவதி என மூன்று பெயர்களில் ஒன்றை தங்கள் துறவப் பெயருடன் தாங்கியிருப்பர்.
# வில்லியம் சி. கேம்பல்



**வில்லியம் சி. கேம்பல்** (*William C. Campbell*) என்பவர் ஐரிய உயிர்வேதியியலாளரும், உயிரியலாளரும், ஒட்டுண்ணியியலாளரும் ஆவார். உருளைப்புழுக்களால் ஏற்படும் ஆற்று கண்பார்வையிழப்பு போன்ற உடல்நலக்குறைவை குணப்படுத்தும் மருந்துக் கண்டுபிடிப்புக்காக இவருக்கும் மேலும் இருவருக்கும் 2015 ஆம் ஆண்டிற்கான மருத்துவம் அல்லது உடலியங்கியலுக்கான நோபல் பரிசு வழங்கப்பட்டது.  

## விருதுகள்
- 2015 மருத்துவம் அல்லது உடலியங்கியலுக்கான நோபல் பரிசு - சத்தோசி ஓமுரா, தூ யூயூ ஆகியோருடன் பகிர்ந்தளிக்கப்பட்டது.
# சத்தோசி ஓமுரா


**சத்தோசி ஓமுரா** (*Satoshi Ōmura*, 大村智, பிறப்பு: 12. சூலை 1935) சப்பானிய உயிர்வேதியியலாளர் ஆவார். இவர் மருந்துகளில் உருவாகும் நுண்ணுயிரிகளைப் பற்றிய ஆய்வுகளுக்காக அறியப்படுகிறார். உருளைப்புழுக்களால் ஏற்படும் ஆற்று கண்பார்வையிழப்பு போன்ற உடல்நலகுறைவை குணப்படுத்தும் மருந்துக் கண்டுபிடிப்புக்காக இவருக்கும் மேலும் இருவருக்கும் 2015 ஆம் ஆண்டிற்கான மருத்துவம் அல்லது உடலியங்கியலுக்கான நோபல் பரிசு வழங்கப்பட்டது..
# தூ யூயூ


**தூ யூயூ** (*Tu Youyou*, ; பிறப்பு: 30 டிசம்பர் 1930), சீன மருத்துவ அறிவியலாளரும், மருந்தாக்க வேதியியலாளரும், கல்வியாளரும் ஆவார். இவர் மலேரியாவைக் குணப்படுத்த ஆர்ட்டெமிசினின் என்ற புதிய மருந்தைக் கண்டுபிடித்தமைக்காக அறியப்படுகிறார். மலேரியாவுக்கான இச்சிகிச்சை முறை 20 ஆம் நூற்றாண்டின் வெப்பமண்டல மருத்துவத்தில் ஒரு பெரும் சாதனை எனக் கருதப்படுகிறது. இவரது இக்கண்டுபிடிப்புக்காக இவருக்கு 2015 ஆம் ஆண்டிற்கான மருத்துவம் அல்லது உடலியங்கியலுக்கான நோபல் பரிசு அறிவிக்கப்பட்டது. 2015 ஆம் ஆண்டிற்கான நோபல் பரிசின் பாதித்தொகை இவருக்கும், மீதமான தொகை ஒட்டுண்ணியால் ஏற்படும் நோயைக் குணப்படுத்த மருந்து கண்டுபிடித்தமைக்காக வில்லியம் சி. கேம்பல், சத்தோசி ஓமுரா ஆகியோருக்கு வழங்கப்பட்டது.
# நானா சாகிப்


**நானா சாகிப்** (Nana Sahib) (பிறப்பு: 19 மே 1824 – கானாமல் போது 1857), பிரிட்டன் கம்பேனி ஆட்சிக்கு எதிராக நடந்த 1857 இந்திய சிப்பாய் கிளர்ச்சிக்கு தலைமை தாங்கியவர்களில் முக்கியமானவர். பித்தூரை தலைமயிடமாகக் கொண்டு மராத்திய அரசை நடத்தியவர். நானா சாகிப், மராத்திய பேரரசின் பேஷ்வா இரண்டாம் பாஜிராவின் தத்துப் பிள்ளையாவர். 1857 சிப்பாய்க் கிளர்சிக்குப் பின் பிரித்தானிய இராணுவத்தின் பிடியிலிருந்து தப்பிக்க தலைமறைவாகி விட்டார்.  

## இளமை வாழ்க்கை
நாராயணன் பட் - கங்கா பாய் இணையருக்கு பித்தூரில் 19 மே 1824இல் பிறந்த நானா சாகிப்பின் இயற்பெயர் நானா கோவிந்த் தோந்து பந்த் ஆகும்  

மூன்றாம் ஆங்கிலேய மராட்டியப் போரில், கிழக்கிந்திய கம்பெனி ஆட்சியிடம், பேஷ்வா இரண்டாம் பாஜி ராவ் தலைமையிலான மராத்தியப் பேரரசு தோற்றது. பாஜி ராவை பிரித்தானிய கம்பெனி ஆட்சி, கான்பூர் அருகே உள்ள பித்தூரில் கட்டாயமாக தங்க வைக்கப்பட்டு ஓய்வூதியம் வழங்கியது.  

நானா சாகிப்பின் பெற்றோர்கள் உட்பட ஆயிரக்கணக்கான மராத்தியர்கள் பித்தூருக்கு புலம் பெயர்ந்தனர். பித்தூரின் இரண்டாம் பாஜி ராவ் பேஷ்வா, 1827ஆம் ஆண்டில் நானா சாகிப்பை தத்து எடுத்து வளர்த்தார். நானா சாகிப் சிறு வயதில் ராணி இலட்சுமி பாய், தாந்தியா தோப், அஷி முல்லா கான் ஆகியவர்களுடன் நெருங்கிப் பழகியவர்.  

## அவகாசியிலிக் கொள்கை
கிழக்கிந்தியா கம்பெனி அரசின் கவர்னர் ஜெனரல் டல்ஹௌசி கொண்டு வந்த அவகாசியிலிக் கொள்கையின் படி, வாரிசு அற்ற இந்திய அரசுகளை பிரித்தானிய கம்பெனி ஆட்சி கையகப்படுத்தியது. அவகாசியிலிக் கொள்கையின்படி ஆட்சி இழந்த அரசுகள் சதாரா, ஜெய்பூர், சம்பல்பூர், பகத், நாக்பூர், ஜான்சி ஆகும். மேலும் சரியாக ஆட்சி செய்யாத அவத் அரசையும் கிழக்கிந்திய கம்பெனி ஆட்சி கையகப்படுத்தியதால், கம்பெனி ஆட்சிக்கு நான்கு மில்லியன் பவுண்டு ஸ்டெர்லிங் வருவாய் கிடைத்தது.  
பித்தூர் அரசர் இரண்டாம் பாஜி ராவின் மறைவிற்குப் பின், அவருக்கு ஆண்டு ஓய்வூதியமாக கிழக்கிந்திய கம்பெனி ஆட்சி ஆண்டிற்கு 80, 000 பவுண்டு ஸ்டெர்லிங் வழங்கி வந்ததை நிறுத்தியது.  

## முதல் இந்திய விடுதலைப் போர்
கோட்டை]]  

6 சூன் 1857இல் நானாசாகிப் தலைமையிலான 15 ஆயிரம் சிப்பாய்கள் கொண்ட படைகள், கான்பூரில் இருந்த கிழக்கிந்திய இராணுவத்தின் ஒரு பெரும் படையை மூன்று வாரங்கள் முற்றுயிட்டது. படைக்கலன்களையும், செல்வத்தையும் கொள்ளையடித்து பின் தில்லியின் இரண்டாம் பகதூர் ஷா படைகளுடன் இணைந்து நின்று கிழக்கிந்திய இராணுவத்துடன் போரிட்டது.  
போரில் பல ஆங்கிலேயே மக்கள் நானா சாகிப் படைகளால் கைது செய்யப்பட்டனர். ஆங்கிலேயே படைத்தலவன் வீலர், நானா சாகிப்பிடம் சரண் அடைந்தான். பிறகு ஆங்கிலேயே பொது மக்கள் விடுவிக்கப்பட்டனர். 27 சூன் 1857 அன்று வீலர் கான்பூரை விட்டு அலகாபாத்திற்கு அகன்றான்.  

### கான்பூரை கம்பெனி படையினர் மீட்டல்

16 சூலை 1857இல் கிழக்கிந்திய இராணுவத்தினர் பெரும் படையுடன் திரும்பி, நானா சாகிப் கைவசமிருந்த கான்பூரை மீட்டனர். பின்னர் பித்தூர் சென்று அங்கிருந்த வீடுகளை எரித்தும், செல்வங்களை கொள்ளை கொண்டும், மக்களையும் கொன்றனர்.  

## நானா சாகிப் தலைமறைவு
கான்பூரை ஆங்கிலேயர்களிடம் இழந்த நானா சாகிப் தலைமறைவானார். நானா சாகிப்பின் படைத்தலைவர் தாந்தியா தோபே கான்பூரை முற்றுகையிட்டு வெற்றி பெற்றும், இரண்டாம் கான்பூர் போரில் ஆங்கிலேயர்களிடம் வீழ்ந்தார். நானா சாகிப் நேபாளத்தில் இருப்பதாக தகவல் கிடைத்தது.
# மாங்கனீசு(II,III) ஆக்சைடு


MnO.Mn<sub>2</sub>O<sub>3</sub>  
| MolarMass = 228.812 கி/மோல்  
| Appearance = பழுப்பு கலந்த கருப்பு துகள்  
| Entropy = 149&nbsp;யூ·மோல்<sup>−1</sup>·K<sup>−1</sup> வெப்பநிலைக்குச் மேல் காற்றில் சூடுபடுத்தும்போது Mn3O4 உருவாகிறது. MnII சேர்மத்தை ஆக்சிசனேற்றம் செய்வது அல்லது MnVI சேர்மத்தை ஆக்சிசன் ஒடுக்கம் செய்வது உள்ளிட்ட செயல்முறைகளில் மீநுண்துகள் படிக Mn3O4 சேர்மத்தை உருவாக்க போதுமான ஆராய்ச்சிகள் மையப்படுத்தப்பட்டு வருகின்றன  

## வினைகள்
மீத்தேன் மற்றும் கார்பன் ஓராக்சைடை ஆக்சிசனேற்றம் செய்தல் NO சேர்மத்தை சிதைவடையச் செய்தல், நைட்ரோபென்சீ னை ஒடுக்கும் செய்தல் மற்றும் வினையூக்கி முன்னிலையில் எரிதல் போன்ற பல்வேறு வகையான வினைகளில் Mn3O4 வினையூக்கியாகச் செயல்படுகிறது.  

## அமைப்பு
Mn3O4 சிபினல் படிக அமைப்பில் காணப்படுகிறது. ஆக்சைடு அயனிகள் கனசதுர நெருக்கப் பொதிவு கட்டமைப்பும் MnII நான்முக தளங்களிலும் MnIII எண்முகத் தளங்களிலும் பெற்றுள்ளது. மீநுண்துகள் படிகங்களில் இவ்வெப்பநிலை அளவு 39 கெல்வினுக்கு குறைவாகின்றது என அறியப்படுகின்றது.  

## பயன்கள்
மாங்கனீசு துத்தநாக பெர்ரைட்டு மற்றும் இலித்தியம் மின்கலன்களில் பயன்படும் இலித்தியம் மாங்கனீசு ஆக்சைடு முதலிய பொருட்கள் தயாரிப்பில் தொடக்கப் பொருளாகப் பயன்படுகிறது  

எண்ணெய் மற்றும் வாயுக் கிணறுகளில் எடையிடும் முகவராக மாங்கனீசு நான்காக்சைடு பயன்படுகிறது.
# விலங்கு வன்கொடுமை


வீட்டு விலங்குகளை அடித்தும் முடுக்கியும் கொடுமைப்படுத்துவதை விளக்க வரைந்த *வன்கொடுமையின் நான்கு நிலைகள்* என்ற தொடரிலிருந்து *இரண்டாம் நிலை வன்கொடுமை – வண்டிக்காரர் கீழே விழுந்த குதிரையை அடித்தல்* ஓவியம்.]]  
**விலங்கு வன்கொடுமை** (*Cruelty to animals*), அல்லது **விலங்கு புறக்கணிப்பு**, என்பது விலங்குகளை, தற்காப்புக்காகவோ தப்பிப்பதற்காகவோ அல்லாது, இன்ன பிற காரணங்களுக்காக மனிதரால் கொடுமைப்படுத்துவதோ காயப்படுத்துவதோ ஆகும். மிகக் குறிப்பாக உணவுக்காகவோ தோலுக்காகவோ கொல்லப்படுவது குறித்தும் கொல்லும் முறைகள் குறித்தும் அறிஞர்களால் பலவாறு விவாதிக்கப்படுகின்றன. சில நேரங்களில் மக்கள் தங்களின் மனமகிழ்ச்சிக்காகவும் விலங்குகளைத் துன்புறுத்துவதாக புள்ளிவிவரங்கள் கூறுகின்றன. விலங்கு வன்கொடுமை குறித்த சட்டங்கள் தேவையற்ற கொடுமையை தவிர்க்கும் விதமாக இயற்றப்படுகின்றன. இவற்றைக் குறித்த விழிப்புணர்வு உலகின் பல்வேறு நாடுகளில் பலவிதமாக கடைபிடிக்கப்படுகின்றது. எடுத்துக்காட்டாக, விலங்குகளை உணவு, உடை, மற்ற பொருட்களுக்காக கொல்வது சட்டங்களால் முறைப்படுத்தப்படுகின்றன; மேலும் சில நாடுகளில் மனமகிழ்ச்சி, கல்வி, ஆய்வு போன்றவற்றிற்காக விலங்குகளை பயன்படுத்தும் முறைகளை சட்டங்கள் வரையறுக்கின்றன. விலங்குகளை மக்கள் வளர்ப்பு விலங்குகளாக வைத்திருப்பதையும் சட்டங்கள் முறைப்படுத்துகின்றன.  

விலங்கு வன்கொடுமை குறித்து மூன்று பரந்த கோட்பாடுகள் உள்ளன. *விலங்கு நலவாழ்வு* கோட்பாட்டின்படி விலங்குகளை உணவு, உடை, மனமகிழ்ச்சி, ஆய்வு போன்ற மனிதப் பயன்பாட்டிற்காக, பயன்படுத்தப்படுவதை ஏற்றுக் கொள்கின்றது; ஆனால் அவைகளுக்கு ஏற்படும் வலியையும் துன்பத்தையும் குறைப்பதாக, *மனிதநேயத்துடன்* பயன்படுத்தப்பட வேண்டும். பயனெறிமுறைக் கோட்பாட்டின்படி செலவு–பயன் பகுப்பாய்வு பார்வையைக் கொண்டு விலங்குகளுக்கான துன்புறுத்தலை வரையறுக்கின்றனர். இவர்களில் சிலர் விலங்கு நலவாழ்வை ஒட்டிய "மென்மையான" வழிமுறையையும் வேறு சிலர் விலங்கு உரிமைகளை ஒட்டிய வழிமுறையையும் பரிந்துரைக்கின்றனர். விலங்குரிமையாளர்கள் இவ்விரு கோட்பாடுகளையும் எதிர்க்கின்றனர்; "தேவையற்ற", "மனிதநேய" போன்ற சொற்கள் பலவாறு புரிந்து கொள்ளக்கூடியவை என்றும் விலங்குகளுக்கு அடிப்படை உரிமைகள் உள்ளன என்றும் அவர்கள் வாதிடுகின்றனர். விலங்குகளுக்கான உரிமையை நாட்டிட ஒரே வழி அவைகளை *சொத்தாக* நினைப்பதைத் தடை செய்வதாகும்; விலங்குகள் விளைபொருட்களாக கருதப்படுவதை தடை செய்யவேண்டும் என்பன இவர்களது நிலையாகும்.
# விலங்கு அறுப்பு

என்பவரால் வரையப்பட்ட *கசாப்புக்காரரும் அவரது உதவியாளரும்* என்ற ஓவியம் (1568).]]  

**விலங்கு அறுப்பு** அல்லது **விலங்குப் படுகொலை** (**animal slaughter**) என்பது விலங்குகளைக் கொல்வது ஆகும். இது பொதுவாக கால்நடைகள் உள்ளிட்ட வளர்ப்பு விலங்குகளை கொல்வதைக் குறிக்கிறது. ஒவ்வொரு ஆண்டும் 80 பில்லியன் நிலவாழ் விலங்குகள் உணவுக்காகக் கொல்லப்படுவதாக மதிப்பிடப்பட்டுள்ளது. பெரும்பாலான விலங்குகள் உணவுக்காக வெட்டப்பட்டுக் கொல்லப்பட்டாலும், உடற் தோலை அறுவடை செய்வதற்காகவும், நோய்வாய்ப்பட்டு மனித நுகர்வுக்குப் பொருத்தமற்றதாக இருத்தல் அல்லது இனப்பெருக்க இருப்பை பராமரிக்கும் பண்ணைகளில் உபரியாக இருத்தல் உள்ளிட்ட பிற காரணங்களுக்காகவும் விலங்குகள் கொல்லப்படுகின்றன. விலங்கு அறுப்பு என்பது பொதுவாக உடலில் சில ஆரம்ப வெட்டுக்களைச் செய்து, உடலின் பெரும் துவாரங்களைத் திறந்துக் குடல் உள்ளிட்ட மனித நுகர்வுக்குப் பயன்படாத பாகங்களை அகற்றுவதைக் குறித்தாலும், அறுப்பின் போது பொதுவாக அவ்விலங்கின் சடலம் பெரும்பாலும் ஒரே துண்டாக வைக்கப்படுகிறது. இத்தகைய செயல்முறைகள் பெரும்பாலும் காட்டில் வேட்டையாடுபவர்களாலும் அடிதொட்டித் தொழிலாளர்களாலும் செய்யப்படுகிறது. இதன் பின்னர், அந்தச் சடலமானது சிறிய துண்டுகளாக வெட்டப்படுகிறது.
# பிண்டாரிகள்

**பிண்டாரிகள்** (Pindaris) என்பவர்கள் மொகலாயர் ஆட்சியின் போது இருந்த குதிரைப் படையினர்கள் ஆவார். மொகலாயர் ஆட்சி செயல்படாத நிலையில் இவர்கள் படையணிகளிலிருந்து விலகி, சிறு சிறு கூட்டங்களாக மாறி, அதில் பலமிக்கவனை தலைவனை கொண்ட வழிப்பறி கொள்ளைர்களாக மாறியவர்கள். பிண்டாரிகளில் உள்ள கொள்ளைக் கூட்டங்களில் முஸ்லிம் மற்றும் இந்துக்களில், முஸ்லீம்களே அதிகமாக இருந்தனர். பிண்டார்களில் பிரித்தானிய இந்தியாவின் மகாராஷ்டிரம், மத்தியப் பிரதேசம், சத்திஸ்கர் பகுதிகளை அடக்கிய மத்திய மாகாணத்தில் அதிகம் இருந்தனர்.  

கம்பெனி இராணுவத்திற்கு எதிராக நடந்த போர்களில், குறிப்பாக சிப்பாய்க் கிளர்ச்சி, 1857யின் போதும் இந்திய மன்னர்கள், பிண்டாரிகளை அதிக ஊதியம் கொடுத்து, போர்ப் பணிகளுக்கு அமர்த்திக் கொண்டனர்.  

ஆங்கிலேயேர்களுக்கு எதிரான போர்களில் பிண்டாரிகளை அதிகமாக ஈடுபடுத்திய மராத்தியப் பேரரசு, மூன்றாம் ஆங்கிலேயே - மராட்டியப் போரின் முடிவிற்கு பின் நடந்த சிப்பாய் கிளர்ச்சி, 1857க்குப் பின்னர் பிண்டாரிகளை பிரித்தானியாவின் இந்தியப் பேரரசு முற்றிலும் ஒழித்து விட்டது. தற்போதும் பிண்டாரிகள், மத்திய இந்தியாவில் பல இனக் குழுக்களாக வாழ்கின்றனர்.
# 1995 ஆசிய யூடோ போட்டிகள்

**1993 ஆசிய யூடோ போட்டிகள்** புது தில்லியில் நடைபெற்றன.  

## பதக்கப்பட்டியல்
| } |  |  |  |  |
| --- | --- | --- | --- | --- |
| 1 | 7 | 4 | 4 | 15 |
| 2 | 7 | 2 | 3 | 12 |
| 3 | 1 | 2 | 3 | 6 |
| 4 | 1 | 1 | 2 | 4 |
| 5 | 0 | 2 | 10 | 12 |
| 6 | 0 | 2 | 2 | 4 |
| 7 | 0 | 1 | 2 | 3 |
| 0 | 1 | 2 | 3 |  |
| 9 | 0 | 1 | 1 | 2 |
| 10 | 0 | 0 | 2 | 2 |
| 11 | 0 | 0 | 1 | 1 |
# சமச்சீர் உறவு

கணிதத்தில், ஒரு கணத்தில் வரையறுக்கப்பட்ட ஈருறுப்பு உறவு **சமச்சீர் உறவு** (*symmetric*) எனில், அவ்வுறவின்கீழ் அக்கணத்தில் உள்ள ஒவ்வொரு சோடி உறுப்புகளுக்கும், சோடியின் முதல் உறுப்புக்கு இரண்டாவது உறுப்புடன் உறவு உண்டெனில், இரண்டாவது உறுப்புக்கும் முதல் உறுப்புடன் உறவு இருக்கும்.  

*X* கணத்தில் வரையறுக்கப்பட்ட ஈருறுப்பு உறவு R ஒரு சமச்சீர் உறவு எனில்:  

:<math>\forall a, b \in X,\ a R b \Rightarrow \; b R a.</math>  

சமச்சீராக மட்டுமில்லாமல், கூடுதலாக கடப்பு உறவாகவும், எதிர்வு உறவாகவும் உள்ள ஒரு உறவு சமான உறவு என்றழைக்கப்படும்.  

## எடுத்துக்காட்டுகள்
### கணிதத்தில்
- "சமன்" என்ற ஈருறுப்பு உறவு ஒரு சமச்சீர் உறவு.

"விடச் சிறியது" , "விடப் பெரியது இரண்டும் சமச்சீர் உறவல்ல.  

- பகுதி வரிசைப்படுத்தப்பட்ட கணத்தில் வரையறுக்கப்பட்ட "ஒப்பிடக் கூடியது" ஒரு சமச்சீர் உறவு.
- "...., .... இரண்டும் ஒற்றை எண்கள்" என்ற உறவு சமச்சீர் உறவு.
::::::  

## சமச்சீரற்ற உறவு, எதிர்சமச்சீர் உறவுகளுடான தொடர்பு

சமச்சீரற்ற உறவின் வரையறைப்படி, இவ்வுறவின்கீழ் ஒரு உறுப்பு மற்றொரு உறுப்புடன் சமச்சீர் உறவு கொண்டிருக்கும்போது, இரண்டாவது உறுப்பு முதல் உறுப்புடன் உறவு கொண்டிருக்காது.  

எனவே ஒரு ஈருறுப்பு உறவானது ஒரே சமயத்தில் சமச்சீர் உறவாகவும், சமச்சீரற்ற உறவாகவும் இருக்க முடியாது. ஆனால், ஒரு ஈருறுப்பு உறவு சமச்சீர் உறவாகவும் இல்லாமல், சமச்சீரற்ற உறவாகவும் இல்லாமல் இருக்க முடியும். (&le;)  

எதிர்சமச்சீர் உறவின் வரையறைப்படி, இரு உறுப்புகள் எதிர்சமச்சீர் உறவால் இணைக்கப்பட வேண்டுமானல் அவை இரண்டும் சமனாக இருக்க வேண்டும்.  

எனவே சமச்சீர், எதிர்சமச்சீர் உறவுகள் ஒன்றையொன்று சார்ந்தவையல்ல.  

**கணித எடுத்துக்காட்டுகள்**

| **சமச்சீர்** | **சமச்சீரற்றது** |  |  |
| --- | --- | --- | --- |
| **எதிர்சமச்சீர்** | சமன் | "விடச் சிறியது அல்லது சமன்" |  |
| **எதிர்சமச்சீரற்றது** | சர்வசமம் (சமானம், மாடுலோ n | முழு எண்கள் கணத்தில் "வகுபடும்" | } |

## வெளியிணைப்புகள்
- Weisstein, Eric W. "Symmetric Relation." From MathWorld
- http://www.csee.umbc.edu/~stephens/203/PDF/10-2.pdf
# சின்ன விஷயங்களின் கடவுள் (நூல்)



**சின்ன விஷயங்களின் கடவுள்** என்பது அருந்ததி ராய் எழுதிய "த காட் ஆஃப் சிமோல் திங்சு" (*The god of small things*) என்ற புகழ் பெற்ற ஆங்கில நூலின் தமிழ்ப் பதிப்பு ஆகும்.  

இதன் ஆங்கில மூலப் படைப்பு ஆரம்பத்தில் வெளியிட பொருளாதார உதவியின்றி எளிமையாக வெளியிடப்பட்டது. பின்னர் படைப்பின் சிறப்பு பரவத்துவங்கியது, மேலும் 45 லட்சங்களுக்கு மேல் பொருளாதரம் ஈட்டியது. அதன்பின்னர் ஐரோப்பிய மொழிகள் உட்பட ஏராளமான மொழிகளுக்கு இந்நூல் மொழிபெயர்க்கப்பட்டுள்ளது. மலையாள மொழியில் இந்த நூல் பிரியா ஏ.எஸ் என்பவரால் *குஞ்ஞு காரியங்களுடைய ஒடே தம்புரான்* (കുഞ്ഞു കാര്യങ്ങളുടെ ഒടേതമ്പുരാന്‍) என்ற பெயரில் வெளியிடப்பட்டுள்ளது. இந்த வரிசையில் கடைசியாக தமிழில் வெளியிடப்பட்டுள்ளது. இதுவரை இந்நூல் வெளியிடப்பட்ட மொழிகளின் எண்ணி்க்கை 39 ஆகும்.  

தமிழில் இந்நூல் காலச்சுவடு பதிப்பக வெளியீடாக ஜி. குப்புசாமி<nowiki/>யின் மொழிபெயர்ப்பில் 2012 சூலை 28-ஆம் தேதி சென்னை எழும்பூரில் உள்ள டோன் போஸ்கோ பள்ளியில் நடைபெற்ற விழாவில் வெளியிடப்பட்டது.  
(வலது பக்கம் உள்ளவர்) வெளியிட, பெறுகிறார் எழுத்தாளர் அருந்ததி ராய்.]]  

### கதை சுருக்கம்
கதை கேரளா, இந்தியாவில் கோட்டயம் மாவட்டத்தின் ஒரு பகுதியாக இருக்கும் அய்மனம் சிற்றூரில் நடப்பதாக உள்ளது. கதையானது 1969 க்கு இடையில் முன்னும் பின்னுமாக நடக்கிறது. இரட்டையர்களான ராஹேல் (சிறுமி) மற்றும் எஸ்தப்பன் (சிறுவன்) ஆவர். குடும்பத்தில் நிகழ்ந்த துயர நிகழ்வுக்குப் பிறகு ஏழு வயதில் எஸ்தப்பன் கல்கத்தாவில் உள்ள அவனது தந்தையிடம் அனுப்பி வைக்கப்படுகிறான். 25 ஆண்டுகளுக்குப் பிறகு 1993 இல் அய்மனத்துக்கே திரும்புகிறான். இரட்டையர்கள் மீண்டும் ஒன்றிணைகின்றனர் அப்போது எஸ்தப்பன் எல்லா வகையிலும் மாறியவனாக உள்ளதாக ராஹேல் உணர்கிறாள்.  

அம்மு ஐப்பே பப்பாச்சி என்று அழைக்கப்படும் தனது மோசமான தந்தையிடமிருந்தும், மம்மாச்சி என்று அழைக்கப்படும் அவரது கசப்பான, நீண்டகால பொறுமையுள்ள தாயிடமிருந்தும் தப்பிக்க ஆசைப்படுகிறாள். கல்கத்தாவில் ஒரு தொலைதூர அத்தையுடன் ஒரு கோடைகாலத்தைக் கழிக்க செல்ல அனுமதிக்குமாறு அவள் பெற்றோரை வற்புறுத்துகிறாள். அய்மனத்துக்கு திரும்பாமல் இருப்பதற்காக, அவள் அங்கேயே ஒரு ஆடவனைத் திருமணம் செய்துகொள்கிறாள். ஆனால் பின்னர் அவன் ஒரு குடிகாரன் என்பது தெரிகிறது. அவன் அவளை உடல் ரீதியாக துஷ்பிரயோகம் செய்கிறான். அவள் ரஹேல் மற்றும் எஸ்தாவைப் பெற்றெடுக்கிறாள். கணவனை விட்டுவிட்டு, தன் பெற்றோர் மற்றும் சகோதரர் சாக்கோவுடன் வாழ அய்மனமுக்குத் திரும்புகிறாள்.
# சிறீ ராமகிருஷ்ணா பொறியியல் கல்லூரி



**சிறீ ராமகிருஷ்ணா பொறியியல் கல்லூரி** கோயம்புத்தூரில் இயங்கிவரும் தனியார் பொறியியல் கல்லூரியாகும். இக்கல்லூரியானது 1994இல் எஸ. என். ஆர் அறக்கட்டளையால் 1994இல் துவக்கப்பட்டது. தன்னாட்சி அங்கீகாரம் பெற்ற இக்கல்லூரி சென்னை அண்ணா பல்கலைக்கழகத்தின் உறுப்புக் கல்லூரியாக செயற்பட்டு வருகிறது. இக்கல்லூரி, அகில இந்திய தொழில்நுட்பக் கல்விக் குழுவின் அனுமதியுடன் செயற்பட்டு வருகிறது.  

இக்கல்லூரியில் பத்து இளநிலைப் பொறியியில் படிப்புகளும், எட்டு முதுநிலைப் படிப்புகள் மற்றும் வணிக மேலாண்மைப் பிரிவு ஆகியன உள்ளன. 2019 ஆண்டு காலக்கட்டத்தில் இக்கல்லூரியியில் 4,400 மாணவர்கள் பயின்றுவர, 279 ஆசிரியர்கள் கற்பித்து வருகின்றனர்.  
## இதனையும் காண்க
- கோயம்புத்தூர் மாவட்டத்திலுள்ள கல்வி நிலையங்கள்
# கனூரி மக்கள்


**கனூரி மக்கள்**, இன்றைய நைகர், நைசீரியா, கமரூன் ஆகிய நாடுகளில் இருந்த முன்னாள் கானெம் பேரரசு, போர்னு பேரரசு ஆகியவற்றின் நிலப்பகுதிகளில் வாழும் ஒரு இனக்குழு ஆகும். கனூரி எனப் பொதுவாக அழைக்கப்படுபவர்களில், பல்வேறு துணைக் குழுக்களும், கிளைமொழிக் குழுக்களும் அடங்குகின்றன. இவர்களுட் சிலர் தாம் கனூரிகளிலிருந்து வேறானவர்கள் என உணர்கின்றனர். பெரும்பாலானவர்கள் தாம் மத்தியகால கானெம்-போர்னு பேரரசின் அல்லது அதன் மாகாணங்களின் ஆட்சியாளர்களின் கால்வழிகளில் இருந்து தோன்றியவர்கள் என நம்புகின்றனர். அயலவர்களான டூபூ அல்லது சாகாவா இடையர் குழுக்களுடன் ஒப்பிடும்போது கனூரிக் குழுக்கள் மரபுவழியாக உடலுழைப்புக் குறைந்தவர்கள். இவர்கள் வேளாண்மை, சாட் ஏரியில் மீன் பிடித்தல், வணிகம், உப்பு விளைவித்தல் ஆகியவற்றில் ஈடுபடுபவர்கள்.
# தைட்டானியம்(II) ஆக்சைடு


**தைட்டானியம்(II) ஆக்சைடு** *(Titanium(II) oxide)* என்பது TiO என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும் தைட்டானியம் மற்றும் ஆக்சிசன் சேர்ந்து உருவாகும் இச்சேர்மத்தை தைட்டானியம் ஈராக்சைடு மற்றும் தைட்டானியம் உலோகத்தை 1500°செல்சியசு வெப்பநிலையில் சேர்த்து தயாரிக்கலாம். TiO0.7 அளவுக்கு TiO1.3 என்ற வீச்சில் சமமற்று விகிதவியலுக்கு ஒவ்வா சேர்மமாக இது காணப்படுகிறது. குறைபாடுள்ள பாறை உப்பு படிகref name = "Wiberg&Holleman"/> அமைப்பில் தைட்டானியம் அல்லது ஆக்சிசனால் ஏற்பட்ட காலியிடத்தால் இந்நிலை தோன்றுகிறது. தூய்மையான தைட்டானியம்(II) ஆக்சைடில் 15% தைட்டானியம் மற்றும் ஆக்சிசன் தளங்கள் இரண்டும் காலியிடங்களாக உள்ளன. உயர் வெப்பநிலை வடிவத்தில் முக்கோணப் பட்டக ஒருங்கிணைப்பு அறியப்படுகிறது. தைட்டானியம்(II) ஆக்சைடின் அமிலக் கரைசல்கள் குறுகிய காலத்திற்கு நிலைப்புத் தன்மையுடன் இருந்து பின்னர் சிதைவடைந்து ஐதரசன் வாயுவைக் கொடுக்கின்றன: ஊடகத்தில் தைட்டானியம்(II) ஆக்சைடின் ஈரணு மூலக்கூறுகள் இருப்பதற்கான ஆதாரங்கள் அறியப்படுகினன. TiO குளிர் (எம் வகை) நட்சத்திரங்களில் ஒளியியல் நிறமாலையில் வலுவான பட்டைகளைக் காட்டுகிறது.
# நாடுகளின் அடிப்படையில் 25–34 வயதுடைய மூன்றாம் நிலைக்கல்வி பட்டம் கொண்டுள்ளோர் பட்டியல்

பொருளியல் கூட்டுறவு மற்றும் வளர்ச்சிக்கான அமைப்பு வெளியிட்ட **நாடுகளின் அடிப்படையில் 25–34 வயதுடைய மூன்றாம் நிலைக்கல்வி பட்டம் கொண்டுள்ளோர் பட்டியல்**.  

## 2011 தரப்படுத்தல்
| 1 | 63.82% |  |
| --- | --- | --- |
| 2 | 58.70% |  |
| 3 | 56.70% |  |
| 4 | 56.46% |  |
| 5 | 47.19% |  |
| 6 | 46.91% |  |
| 7 | 46.80% |  |
| 8 | 46.64% |  |
| 9 | 46.04% |  |
| 10 | 45.04% |  |
| 11 | 44.61% |  |
| 12 | 43.13% |  |
| 13 | 43.01% |  |
| 14 | 42.86% |  |
| 15 | 42.45% |  |
| 16 | 41.30% |  |
| 17 | 39.90% |  |
| 18 | 39.80% |  |
| 19 | 39.37% |  |
| 20 | 39.37% |  |
| 21 | 39.20% |  |
| 22 | 39.15% |  |
| 23 | 39.05% |  |
| – | பொருளியல் கூட்டுறவு மற்றும் வளர்ச்சிக்கான அமைப்பு average | 38.62% |
| 24 | 38.58% |  |
| 25 | 33.81% |  |
| 26 | 32.52% |  |
| 27 | 28.10% |  |
| 28 | 27.67% |  |
| 29 | 26.92% |  |
| 30 | 25.66% |  |
| 31 | 25.13% |  |
| 32 | 22.54% |  |
| 33 | 21.16% |  |
| 34 | 20.98% |  |
| 35 | 18.87% |  |
| 36 | 12.74% | } |

## குறிப்பு

-
# மக்கள் தொகை அடிப்படையில் கண்டங்களின் பட்டியல்

இது ஒரு **மக்கள் தொகை அடிப்படையில் கண்டங்களின் பட்டியல்**.  

## 1950 முதல் 2013 வரையான மொத்தம்

### ஆப்பிரிக்கா

### அமெரிக்காக்கள்
#### வட அமெரிக்கா

#### தென் அமெரிக்கா

#### Total அமெரிக்காக்கள்

### ஆசியா

### ஐரோப்பா

### ஓசியானியா

### உலகம்

## துணை மொத்தம், 2013

| — | **உலகம்** | '7,162,119,000''' | '1.17%''' | '100%''' |
| --- | --- | --- | --- | --- |
| 1 | ஆசியா | align=4,298,723,000 | align=1.06% | '60.02%''' |
| 2 | ஆப்பிரிக்கா | align=1,110,635,000 | align=2.51% | '15.51%''' |
| 3 | ஐரோப்பா | align=742,452,000 | align=0.10% | '10.37%''' |
| 4 | வட அமெரிக்கா | align=565,265,000 | align=1.00% | '7.89%''' |
| 5 | தென் அமெரிக்கா | align=406,740,000 | align=1.06% | '5.68%''' |
| 6 | ஆத்திரேலியா, ஓசியானியா | align=38,304,000 | align=1.47% | '0.53%''' |
| 7 | அந்தாட்டிக்கா | align=4,490 | align=0% | '0%''' |

| — | **உலகம்** | '7,162,119,000''' | '1.17%''' | '100%''' |
| --- | --- | --- | --- | --- |
| 1 | ஆப்பிரிக்க-யூரேசியா | align=6,151,810,000 | align=1.21% | '85.90%''' |
| 2 | அமெரிக்காக்கள் | align=972,005,000 | align=1.03% | '13.57%''' |
| 3 | ஓசியானியா | align=38,304,000 | align=1.47% | '0.53%''' |

| — | **உலகம்** | '7,162,119,000''' | '1.17%''' |
| --- | --- | --- | --- |
| 1 | தெற்கு ஆசியா | align=1,749,046,000 | align=1.32% |
| 2 | கிழக்காசியா | align=1,620,807,000 | align=0.57% |
| 3 | தென்கிழக்காசியா | align=618,793,000 | align=1.20% |
| 4 | தென் அமெரிக்கா | align=406,740,000 | align=1.06% |
| 5 | கிழக்கு ஆபிரிக்கா | align=373,202,000 | align=2.89% |
| 6 | தென் அமெரிக்கா | align=355,361,000 | align=0.85% |
| 7 | மேற்கு ஆப்பிரிக்கா | align=331,255,000 | align=2.78% |
| 8 | கிழக்கு ஐரோப்பா | align=294,162,000 | align=-0.23% |
| 9 | தென்மேற்கு ஆசியா | align=245,707,000 | align=1.98% |
| 10 | வடக்கு ஆப்பிரிக்கா | align=210,002,000 | align=1.70% |
| 11 | மேற்கு ஐரோப்பா | align=192,060,000 | align=0.25% |
| 12 | நடு அமெரிக்கா | align=167,387,000 | align=1.40% |
| 13 | தெற்கு ஐரோப்பா | align=155,827,000 | align=0.24% |
| 14 | நடு ஆப்பிரிக்கா | align=135,750,000 | align=2.79% |
| 15 | வடக்கு ஐரோப்பா | align=100,404,000 | align=0.54% |
| 16 | நடு ஆசியா | align=64,370,000 | align=1.43% |
| 17 | தென் அபிரிக்கா | align=60,425,000 | align=0.91% |
| 18 | கரிபியன் | align=42,517,000 | align=0.71% |
| 19 | ஓசியானியா | align=38,304,000 | align=1.47% |
# இரேனியம்(IV) ஆக்சைடு



**இரேனியம்(IV) ஆக்சைடு அல்லது இரேனியம் ஈராக்சைடு** *(Rhenium(IV) oxide or Rhenium dioxide )* என்பது ReO<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். சாம்பல் கலந்த கருப்பு நிறத்தில் ஆய்வக வினையூட்டியான இப்படிகத் திண்மம் ஒரு வினையூக்கியாகப் பயன்படுத்தப்படுகிறது. உரூத்தைல் படிகவமைப்பை இரேனியம்(IV) ஆக்சைடு ஏற்றுள்ளது.  

## தொகுப்பு மற்றும் வினைகள்

இணைவிகிதச்சமமாதல் வினையின் வழியாக இச்சேர்மம் உருவாகிறது.  

2 Re2O7 + 3 Re → 7 ReO2  

உயர் வெப்பநிலைகளில் இது விகிதச்சமமாதலின்மை அடைகிறது.  

7 ReO2 → 2 Re2O7 + 3 Re  

கார ஐதரசன் பெராக்சைடு மற்றும் ஆக்சிசனேற்றும் அமிலங்கள் ஆகியனவற்றுடன் வினைபுரிந்து பெர் இரேனேட்டுக்களாக உருவாகிறது. உருகிய சோடியம் ஐதராக்சைடுடன் வினைபுரிந்து சோடியம் இரேனேட்டு|சோடியம் இரேனேட்டாக]] உருவாகிறது.  

2 NaOH + ReO2 → Na2ReO3 + H2O
# தங்குதன் ஐந்தாக்சைடு


**தங்குதன் ஐந்தாக்சைடு** *(Tungsten pentoxide)* என்பது W<sub>2</sub>O<sub>5</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பண்டைய நூல்களில் இது சேர்மமாகக் குறிப்பிடப்பட்டிருந்தாலும் W<sub>18</sub>O<sub>49</sub> என்ற வேதி விகிதவியல் அளவுகள் நிருபிக்கப்பட்டுள்ளன. சிலவேளைகளில் இச்சேர்மம் நீலக்கனிமம் என்றும் அழைக்கப்படுகிறது. தங்குதன் மூவாக்சைடும் தங்குதன் உலோகமும் 700° செ வெப்பநிலையில் வினைபுரிந்து இந்த நீலநிறத் திண்ம தங்குதன் ஐந்தாக்சைடு உருவாகிறது.  

## தங்குதனின் இடையின ஆக்சைடுகள்
தங்குதன் மூவாக்சைடும் தங்குதன் உலோகமும் வினைபுரியும் போது வழக்கத்திற்கு மாறான பல இடையின ஆக்சைடுகள் , W<sub>20</sub>O<sub>58</sub>, W<sub>24</sub>O<sub>70</sub>. W<sub>18</sub>O<sub>49</sub> போன்றவை தோன்றுகின்றன. இவற்றில் எண்முக மற்றும் ஈரைங்கூம்பு உலோக ஒருங்கிணைவுகளை ஆக்சிசன் அணுக்கள் ஏற்படுத்துகின்றன.  

## இவற்றையும் காண்க
- தங்குதன்(III) ஆக்சைடு
- தங்குதன்(IV) ஆக்சைடு
- தங்குதன்(VI) ஆக்சைடு
# தங்குதன்(VI) ஆக்சைடு



**தங்குதன்(VI) ஆக்சைடு** ( Tungsten(VI) oxide) என்பது WO<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் தங்குதன் மூவாக்சைடு அல்லது தங்குதனிக் நீரிலி என்றும் அழைக்கப்படுகிறது. தாண்டல் உலோகமான தங்குதன் மற்றும் ஆக்சிசன் சேர்ந்து தங்குதன்(VI) ஆக்சைடு உருவாகிறது. கனிமங்களில் இருந்து தங்குதன் தயாரிக்கப்படும் போது இடைநிலை விளை பொருளாக இவ்வாக்சைடு தோன்றுகிறது. தங்குதனின் தாதுப் பொருட்களுடன் காரம் சேர்த்து சூடுபடுத்தும் போது WO<sub>3</sub> உருவாகிறது. மேலும் இதை கார்பன் அல்லது ஐதரசன் வாயுவுடன் சேர்த்து வினைப்படுத்தும் போது தூய்மையான தங்குதன் உலோகம் உருவாகிறது.  

:2 WO<sub>3</sub> + 3 C → 2 W + 3 CO<sub>2</sub> (உயர் வெப்பநிலை)  
:WO<sub>3</sub> + 3 H<sub>2</sub> → W + 3 H<sub>2</sub>O (550 - 850 °செ)  

இயற்கையில் இச்சேர்மம் தங்குதைட்டு WO<sub>3</sub>•H<sub>2</sub>O, மெய்மாசைட்டு WO<sub>3</sub>•2H<sub>2</sub>O மற்றும் ஐதரோதங்குதைட்டு H<sub>2</sub>WO<sub>4</sub>, உள்ளடங்கிய ஐதரேட்டுகள் எனப்படும் நீரேற்றுகளாகக் கிடைக்கிறது. இவையாவும் மிக அரிதாகக் கிடைக்கக்கூடிய தங்குதனின் இரண்டாம் நிலை கனிமங்களாகும்.  

## வரலாறு
18 ஆம் நூற்றாண்டின் போது தங்குதன் கண்டுபிடிப்பு நிகழ்ந்ததற்கு முன்பிருந்தே இது தொடர்பாக ஒரு வளமான வரலாறு உள்ளது. இயற்கையாகக் கிடைக்கும் உல்ஃபிரமைட்டு கனிமத்தில் ஒரு புதிய தனிமம் இருப்பதை பீட்டர் உல்ஃப் முதன் முதலில் கண்டறிந்தார். உல்ஃபிரம் என்ற அசலான பெயர்தான் தங்குதன் என்று வழங்கப்படுகிறது. உல்ஃபிரம் என்ற சொல்லின் முதல் எழுத்தான "W" என்ற எழுத்துதான் தங்குதனின் வேதியியல் குறியீடாக்கப்பட்டுள்ளது. கார்ல் வில்லெம் சீலே என்ற சுவீடிய நாட்டு வேதியியலாளர் தங்குதனின் கண்டுபிடிப்பு மற்றும் கனிமம் சீலைட்டு தொடர்பான ஆய்வுகளுக்கு ஏராளமாக பங்களித்துள்ளார். இக்கண்டுபிடிப்புகள் தொடர்பான காப்புரிமையும் இவருக்கு வழங்கப்பட்டது. இவரே, திட்டமிட்ட தங்குதன் வேதியியலின் நிறுவனர் என்றும் கருதப்படுகிறது தயாரிக்க மற்றும் வளிம உணரிகள் தயாரிப்பு ஆகியவற்றுக்கும் பயன்படுகிறது. இதன் அடர் மஞ்சள் நிறம் காரணமாக பீங்கான் நிறமிகள் மற்றும் சாயங்களிலும் பயன்படுத்தப்படுகிறது. இதன் மூலம் வெப்பம் அல்லது ஒளி கடத்தும் அளவை, பயனர்கள் தங்கள் தேவைக்கேற்ப பயன்படுத்திக் கொள்ள வாய்ப்பு கிடைக்கிறது.
# அக்னெசு ஆஃப் காட் (நாடகம்)



***அக்னெசு ஆஃப் காட்*** (*Agnes of God*) என்ற நாடகம் ஜான் பீல்மெயரால் எழுதப்பட்டு ஐக்கிய அமெரிக்காவில் நிகழ்த்தப்பட்டதாகும். இது உண்மையில் நடைபெற்ற நிகழ்வொன்றை அடிப்படையாகக் கொண்டு இயற்றப்பட்டது. இக்கதையில் அனுபவமற்ற அருட்சகோதரி ஒருவருக்கு குழந்தை பிறப்பதும் அதனை தான் கன்னியாகவே கருவுற்றதாக அவர் கூறுவதும் இடம் பெறுகின்றது. புலனாய்வின் போது உளவியலாளர் ஒருவரும் கன்னிமடத்தின் தலைமை அருட்சகோதரியும் சண்டை இடுகின்றனர். இந்த நாடகத்தின் தலைப்பு இலத்தீனச் சொற்றொடரான *அக்னசு தேய்* (கடவுளின் ஆட்டுக்குட்டி) என்பதையொட்டி சொல்விளையாட்டாக வைக்கப்பட்டுள்ளது.  

இந்த நாடகத்தைத் தழுவி 1985ஆம் ஆண்டில் அக்னெசு ஆஃப் காட் (திரைப்படம்) என்ற திரைப்படம் தயாரிக்கப்பட்டுள்ளது; இதில் ஜேன் ஃபோன்டா, ஆன் பான்கிராஃப்ட் மற்றும் மெக் டில்லி ஆகியோர் நடித்துள்ளனர்.  

நிறைய வசனங்கள் உள்ள இந்த நாடகம் மூன்று முதன்மை ஆளுமைகளைக் கொண்டே அமைக்கப்பட்டுள்ளது: மார்த்தா, உளவியலாளர்; மதர் சுப்பீரியர் (தலைமை சகோதரி); மற்றும் அக்னெசு, பயிற்சி சகோதரி. மேடையில் வேறு நடிகர்கள் இல்லை. இவை மூன்றுமே நடிகர்களுக்கு மிகவும் சிரமமான வேடமாக கருதப்பட்டது. நாடகத்தில் மார்த்தா மிகவும் உணர்ச்சிகரமாக நடித்திருப்பார்; இவர் எப்போதுமே மேடையில் இருப்பார்; சில நேரங்களில் ஆதரவாளராகவும் சில நேரங்களில் எதிராளியாகவும் சில நேரங்களில் கடவுள் நம்பிக்கை இல்லாதவராகவும் சில நேரங்களில் நம்பிக்கைத் தேடும் தீர்வாளராகவும் நிறைய வசனம் பேச வேண்டியிருக்கும். அக்னெசும் தலைமை சகோதரியும் அவ்வப்போது மட்டுமே பேசுவர்; மடத்தில் நடந்த நிகழ்வுகளை பின்னோக்கி காட்டவே இவர்கள் பயன்பட்டனர். தலைமை சகோதரி தற்கால நடைமுறை உலகை ஏற்றுக்கொண்டாலும் அதிசயங்கள் நடக்கும் வாய்ப்புகளை முன்னிலைப்படுத்துவார். அக்னெசு அழகான ஆனால் சரியாக வளர்க்கப்படாதவராக சித்தரிக்கப்படுகிறார்; அவரது பின்னணியால் பகுத்தறிவுடன் சிந்திக்க இயலாதவராக உள்ளார்.  

கத்தோலிக்கர் அல்லாத மகளிரிடையே இந்த நாடகம் பெரிதும் பாராட்டப்பட்டது; இது மகளிர் எதிர்கொள்ளும் நன்னெறி, சமய பிரச்சினைகளை காட்டுவதாக இவர்கள் கருதுகின்றனர்.  

## இந்தியாவில்
இந்தியாவில் தேசிய நிகழ்த்துகலை மையத்தின் மூலமாக கைசத் கொத்வால் இந்த நாடகத்தை மும்பையில் செப்டம்பர் மாதக் கடைசியில் நிகழ்த்த திட்டமிட்டிருந்தார். இதில் அவந்தி நக்ரால் அக்னெசாகவும், அனாஹிதா ஊபிராய் மார்த்தா லிவிங்ஸ்டனாகவும் மகபானு-மோதி கொத்வால் மதர் மிரியமாகவும் நடித்திருந்தனர். இந்த நாடகத்தின் வசனங்கள் சமய உணர்வுகளை காயப்படுத்துவதாக கத்தோலிக்க சமயசார்பற்ற மன்றமும் (CSF) இந்திய கத்தோலிக்கப் பேராயர்’ மாநாடும் (CBCI) தடை விதிக்கக் கோரினர். இதனால் கடைசி நிமிடத்தில் நாடக அமைப்பாளர்கள் விலக்கிக் கொண்டனர். இது குறித்து எழுந்த ஊடக, பொது விவாதங்களை அடுத்து மும்பை நாடாளுமன்ற உறுப்பினர் ஷைனா பாதிக்கப்பட்டோரிடையே உரையாடினார். இதன் பின்னர் அக்டோபர் 6, 2015 அன்று நாடகம் அரங்கேற்றப்பட்டது.  

## மேற்சான்றுகள்
# பலேடியம்(II) புரோமைடு



**பலேடியம்(II) புரோமைடு** *(Palladium(II) bromide)* என்பது PdBr<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பலேடியம் மற்றும் புரோமின் சேர்ந்து இச்சேர்மம் உருவாகிறது. பலேடியம் சேர்மங்களின் தொடக்கப் பொருளான பலேடியம்(II) குளோரைடை விட பலேடியம்(II) புரோமைடு குறைவாக அறியப்பட்டாலும் வணிகரீதியாகவும் கிடைக்கிறது. குளோரைடைப் போலவே பலேடியம் புரோமைடும் நீரில் கரைவதில்லை. ஆனால், அசிட்டோநைட்ரைலுடன் சேர்த்து சூடாக்கும் போது கரைந்து ஒருபடித்தான அசிட்டோநைட்ரைல் வேதியியல் கூட்டு விளைபொருளைத் தருகிறது:  

: PdBr<sub>2</sub> + 2 MeCN &rarr; PdBr<sub>2</sub>(MeCN)<sub>2</sub>
# தக்காக்கி கஜித்தா


**தக்காக்கி கஜித்தா** (*Takaaki Kajita*, 梶田隆章, *கஜித்தா தக்காக்கி*, பிறப்பு: 1959) சப்பானிய இயற்பியலாளர் ஆவார். இவர் நியூத்திரினோ (நுண்நொதுமி) ஆய்வுகூட பரிசோதனைகளுக்காக அறியப்படுகிறார். நியூத்திரினோக்கள் ஒரு திணிவைக் கொண்டுள்ளதைக் காட்டும் நியூத்திரினோ அலைவுகளைக் கண்டுபிடித்தமைக்காக இவருக்கும், கனடாவைச் சேர்ந்த ஆர்தர் பி. மெக்டொனால்டுக்கும் 2015 ஆம் ஆண்டிற்கான இயற்பியலுக்கான நோபல் பரிசு வழங்கப்பட்டது.  

## பணி
கஜித்தா சைத்தாமா பல்கலைக்கழகத்தில் பட்டம் பெற்று (1981) பின்னர் தனது முனைவர் பட்டத்தை டோக்கியோ பல்கலைக்கழகத்தில் 1986 இல் பெற்றுக் கொண்டார். 1988 முதல் டோக்கியோ பல்கலைக்கழகத்தின் காஸ்மிக் கதிர்வீச்சு ஆய்வுக்கான கல்விக்கழகத்தில் பணியாற்றுகிறார். 1999 ஆம் ஆண்டு முதல் அங்கு பேராசிரியராகப் பணியாற்றுகிறார்.  

## விருதுகள்
- 2015, இயற்பியலுக்கான நோபல் பரிசு
# ஆர்தர் பி. மெக்டொனால்டு


**ஆர்தர் புரூசு மெக்டொனால்டு** (*Arthur 'Art' Bruce McDonald*, பிறப்பு: ஆகத்து 29, 1943) கனடிய இயற்பியலாளரும், சத்பரி நுண்நொதுமி (நியூத்திரினோ0 வானாய்வகக் கழகத்தின் பணிப்பாளரும் ஆவார். நுண்நொதுமிகள் அல்லது நியூத்திரினோக்கள் நிறை ( திணிவு) ஏதும் கொண்டிருக்கின்றதா என்றிருந்த அடிப்படைக்கேள்விக்கு விடையாக அது ஒரு நிறையை (திணிவை)க் கொண்டுள்ளதைக் காட்டும் நியூத்திரினோ அலைவுகளைக் கண்டுபிடித்தமைக்காக இவருக்கும், சப்பானைச் சேர்ந்த தக்காக்கி கஜித்தாவுக்கும் 2015 ஆம் ஆண்டிற்கான இயற்பியலுக்கான நோபல் பரிசு வழங்கப்பட்டது.
# குளச்சல் துறைமுகம்



**குளச்சல் துறைமுகம்** தமிழ்நாட்டிலுள்ள முன்மொழியப்பட்ட துறைமுகங்களில் ஒன்றாகும்.. தமிழ்நாடு மாநில அரசின் கட்டுப்பாட்டில் இருந்த இத்துறைமுகத்தை மத்திய அரசு ஏற்று, கடல் மாலை திட்டத்தின் கீழ் ரூ 21,000 கோடி செலவில் நாட்டின் மிகப்பெரிய துறைமுகமாக மாற்றும் முயற்சியை இந்திய மத்திய அரசு மேற்கொண்டுள்ளது..  

## வரலாறு

இது ஒரு **பழங்கால துறைமுக நகரம்** வாஸ்கோட காமா **‘கோலாச்சி’** என்று அழைத்தார், கி.பி 1741ம் ஆண்டு சூலை மாதம் 31ம் தேதி டச்சு கிழக்கிந்தியக் கம்பனி படைக்கும் திருவிதாங்கூர் படைக்கும் இடையே குளச்சல் துறைமுகத்தில் நடைபெற்ற போரில் டச்சுப்படையை திருவிதாங்கூர் படை வென்றது. இதன் நினைவாக நிறுவப்பட்ட வெற்றி தூண் இன்றளவும் குளச்சலில் உள்ளது.  

## குளச்சல் போர்
குளச்சல் போரில் ஏற்பட்ட தோல்வியால் கேரள பகுதிகளில் டச்சுக்காரர்களின் ஆதிக்கம் சரியத் தொடங்கியது. திருவிதான்கூருடன் சமாதானமாக போக விரும்பிய டச்சுக் கம்பெனி 1743 மற்றும் 1753 ஆம் ஆண்டுகளில் திருவாங்கூர் மன்னருடன் வணிக உடன்படிக்கைகளைச் செய்துகொண்டது. குளச்சல் போரின் வெற்றியால் மார்த்தாண்ட வர்மாவின் செல்வாக்கு அதிகரித்ததுடன் தென் கேரளத்தில் அவர் வலிமையான மன்னராக உருவெடுப்பதற்கும் இந்த வெற்றி வழிவகுத்தது.  

குளச்சல் போரின்போது திருவாங்கூர் படையில் சேர்க்கப்பட்ட ஐரோப்பிய வீரர்களின் திறமையால் திருவாங்கூர் படை நவீனப்படுத்தப்பட்டு, பல குறுநில அரசுகளும் வீழ்த்தப்பட்டன. கன்னியாகுமரி டச்சு முகாமிலிருந்து விலகி திருவாங்கூர் படையில் இணைந்துகொண்ட யுஸ்டாச் டி லெனாய் என்ற ஐரோப்பிய வீரர் மார்த்தாண்ட வர்மாவின் நம்பிக்கைக்கு பாத்திரமாகி, திருவாங்கூரின் படைத் தளபதியாக பணியாற்றி பல போர் வெற்றிகளுக்கு காரணமாக இருந்தவர் என்பதும் குறிப்பிடத்தக்கது.  

## குளச்சல் இயற்கை துறைமுகம்

கன்னியாகுமரி மாவட்டத்தின் தலைநகரான நாகர்கோயிலிலிருந்து 19 கி.மீ தூரத்தில் உள்ள குளச்சல் இதைத மத்திய அரசு துறைமுகம் முன்மொழியப்பட்டது. முன்மொழியப்பட்ட குளச்சல் சர்வதேச துறைமுகம் சர்வதேச கப்பல் பாதையிலிருந்து நான்கு கடல் மைல் தொலைவில் உள்ளது. பெரிய கப்பல்களுக்கு சுமார் 18 மீட்டர் நீர் ஆழம் தேவை. குளச்சல் துறைமுகம் ஏற்கனவே 20 மீட்டர் ஆழத்தில் உள்ள ஒரு இயற்கையான துறைமுகமாகும்.  

## ஆதாரங்கள்
# தமிழ்நாடு தொழிற் கூட்டுறவு வங்கி

**தமிழ்நாடு தொழிற் கூட்டுறவு வங்கி** (Tamilnadu Industrial Cooperative Bank - “TAICO Bank”), இந்தியாவில் அமைந்த முதல் தொழிற் கூட்டுறவு வங்கியாகும். இதன் தலைமையகம் சென்னையில் உள்ளது. இவ்வங்கி தமிழ்நாடு முழுவதும் 44 கிளைகளுடன் கூடியது.இவ்வங்கி தமிழ்நாட்டில் உள்ள அனைத்து தொழிற் கூட்டுறவு சங்கங்களுக்கு தேவையான நிதி வழங்குவதே இதன் நோக்கமாகும்.  

சென்னை மாகாணத்தின் முன்னாள் தொழிற்துறை அமைச்சரும், முன்னாள் இந்தியக் குடியரசுத் தலைவருமான ஆர். வெங்கட்ராமனின் முயற்சியால், இவ்வங்கி செப்டம்பர் 1961 அன்று, தமிழ்நாடு கூட்டுறவு சங்கங்களின் சட்டப்படி பதிவு செய்யப்பட்டு, 1962 முதல் தனது பணிகளை துவக்கியது.  

தமிழ்நாடு அரசின் தொழில் மற்றும் வணிகத்துறை ஆணையாளரின் வழிகாட்டுதலின் படி இவ்வங்கி செயல்படுகிறது. வங்கியின் தலைமையகம் சென்னை, எழும்பூரில் உள்ள சி எம் டி. ஏ., வளாகத்தில் தரை தளத்தில் செயல்படுகிறது.  

## பணிகள்
- தொழிற் கூட்டுறவுச் சங்கங்களுக்கு கடன்கள் மற்றும் முன்பணங்கள் வழங்குதல்
- பொது மக்கள், அரசு நிறுவனங்கள் மற்றும் கோயில்களிடமிருந்தும் வைப்பு நிதிகள் பெறுதல்
- பொது மக்களுக்கு பாதுகாப்பு பெட்டகங்களை வாடகைக்கு விடுதல்
- பொது மக்களுக்கு நகைக்கடன், தனிநபர் கடன், அடமானக் கடன்கள் வழங்குதல்
- வரைவோலைகள் வழங்குதல்
- காப்புறுதி பத்திரங்களை விற்றல்
- தொழில் முனைவர்களுக்கு தேவையான ஆலோசனைகள் வழங்குதல்

## உறுப்பினர்கள்
தமிழ்நாட்டில் உள்ள அனைத்து மாவட்ட, வட்ட மற்றும் தொடக்க தொழிற் கூட்டுறவுச் சங்கங்கள்  

## நிர்வாகம்
24. செப்டம்பர் 2013 முதல் உறுப்பினர்களால் தேந்தெடுக்கப்பட்ட நிர்வாகக் குழுவினரால் இவ்வங்கியின் நிர்வாகம் செயல்படுகிறது.